text: Politiet søger fortsat vidner til voldtægt
  30 april 2016 kl. 04.22
  En 22-årig kvinde blev natten til fredag udsat for voldtægt i Horsens. Sydøstjyllands Politi savner fortsat vidner, der kan være med til at opklare sagen.
  Den uge kvinde blev grebet bagfra af  en mand, da hun mellem klokken 03.00 og 03.30 var på vej hjem efter en tur på diskotek Mad Americans i Horsens.
  Overfaldet skete omkring parkeringspladsen ved Rædersgade 7 i Horsens og gerningsmanden udsatte den 22-årige kvinde for fuldbyrdet voldtægt.
  -Vi håber, at nogen har set eller hørt noget og derfor vil vi meget gerne i kontakt med vidner i sagen, siger vagtchef Lars Grønlund til TV SYD.
  Manden forsvandt efter overgrebet sporløst fra området, og den unge kvinde har ikke været istand til at give politiet et signalement af gerningsmanden.
  Vagtchef ved Sydøstjyllands Politi oplyser lørdag morgen til TV SYD, at politiet endnu ikke har fået afgørende henvendelser i sagen.
  Politiet kan kontaktes på telefon 1-1-4.
  